## Vaalien ajankohdat ja kansalaisten osallistumisoikeudet

Vastausaika päättyy: **29.8.2014**

##### Lausuntopyynnön taustatiedot

[Johdanto](#generalProposalSettingsBody)

##### Johdanto

Oikeusministeriön vaalien ajankohtia ja kansalaisten osallistumisoikeuksia selvittävä parlamentaarinen työryhmä pyytää lausuntoja mietintöönsä ensisijaisesti tämän pilottivaiheessa olevan lausuntopalvelu.fi-palvelun kautta.Tarkoituksena on saada käyttökokemuksia palvelun jatkokehittämistä varten.  
  
Vaalien ajankohtia ja kansalaisten osallistumisoikeuksia selvittävän, oikeusministeriön asettaman parlamentaarisen työryhmän työn taustalla on ns. puoluesihteeritoimikunnan lokakuussa 2013 tekemät esitykset. Työryhmän tehtävänä on ollut selvittää näiden ehdotusten toteuttamista ja valmistella mahdolliset lakiehdotukset.

[Jakelu](#listOfRespondentsSettingsBody)

##### Jakelu:

[Aikataulu, Vastuuvalmistelijan yhteystiedot:](#timeSchduleSettingsBody)

##### Aikataulu

Lausuntoa pyydetään 29.8.2014 mennessä ensisijaisesti tämän palvelun kautta tai sähköpostitse  oikeusministerio@om.fi tai postitse osoitteeseen Oikeusministeriö, PL 25, 00023 Valtioneuvosto.

##### Vastuuvalmistelijan yhteystiedot:

Heini Huotarinen, ylitarkastaja, oikeusministeriö, sähköposti muotoa etunimi.sukunimi@om.fi, puh. 02951 50127.  
Vuosilomalla 29.7.2014 asti.

[Asiasanat, Linkit](#keyWordSettingsBody)

##### Asiasanat

Vaalit

Osallistuminen

##### Linkit

<http://www.oikeusministerio.fi/fi/index/julkaisut/julkaisuarkisto/1402296340899.html> - Työryhmän mietintö

[Lausuntopyyntö](javascript:void(0);)

[Lausunnonantajien lausunnot (3)](javascript:void(0);)

* Lausuntokohtia: 3

LAUSUNTOPYYNTÖ

* + Oikeusministeriön asettama parlamentaarinen työryhmä ehdottaa vaalilain muuttamista siten, että kunnallisvaalit siirretään lokakuun neljännestä sunnuntaista huhtikuun kolmanteen sunnuntaihin. Kunnallisvaalien vaalipäivä olisi sama kuin nykyisin eduskuntavaalien vaalipäivä. Huhtikuun kolmannesta sunnuntaista muodostuisi näin yleinen vaalipäivä. Kunnallisvaalit ja eduskuntavaalit vuorottelisivat kahden vuoden välein eikä kyse siten olisi samanaikaisesti järjestettävistä vaaleista.  
      
    Kunnallisvaalien aikaistaminen keväälle merkitsisi käytännössä sitä, että uusi valtuusto pääsisi päättämään jo seuraavan vuoden talousarviosta ja kunnallisverosta. Näin vaalien tulos heijastuisi aikaisempaa välittömämmin kunnan toimintaan, ja uuden valtuuston vaikutusmahdollisuudet paranisivat. Pyrkimyksenä myös on, että kunnallisvaalien siirto keväälle ja huhtikuun kolmas sunnuntai yleisenä vaalipäivänä lisäisivät äänestysaktiivisuutta. Vaaleja koskevan tutkimustiedon perusteella on tosin vaikea ennakoida, miten vaalipäivän siirto vaikuttaa äänestysaktiivisuuteen.  
      
    Työryhmä ehdottaa, että kunnallisvaalit järjestettäisiin ensimmäisen kerran huhtikuussa vuonna 2017. Vuoden 2016 säännönmukaiset kunnallisvaalit siirtyisivät vuoden 2017 huhtikuuhun, ja nykyisten, vuoden 2016 lopussa toimikautensa päättävien valtuustojen toimikautta jatkettaisiin vuoden 2017 toukokuun loppuun.  
      
    **Mitä mieltä olette työryhmän kunnallisvaalien siirtämistä koskevista ehdotuksista?**

Nykyinen järjestelmä on toimiva. Uudet valtuutetut joutuvat perehtymään laajaan asioiden kirjoon kautensa alkajaisiksi. Jos ensimmäisissä kokouksissa käsiteltäväksi tulisi myös talousarvion laatiminen, olisi vaarana virkamiesvalmistelun roolin kasvaminen nykyisestä. Ongelma korostuu entisestään ylikunnallisissa toimielimissä, joissa budjettien valmistelu aloitetaan jo keväällä. Kunnallishallinnossa toimitaan pääsääntöisesti kalenterivuosittain, joten valtuustokauden poikkeaminen tästä käytännöstä ei ole perusteltua. Ongelmalliseksi saattaa muodostua myös se, että vaalikauden vaihtuessa tilikauden tilivelvollisuus jakautuisi eri valtuustokausille.

\*

* + Työryhmä ehdottaa, että neuvoa-antavien kunnallisten kansanäänestysten järjestäminen sallitaan kunnallisvaalien yhteydessä. Nykyisin kunnallisten kansanäänestysten järjestäminen vaalien yhteydessä on kielletty. Työryhmän näkemyksen mukaan kunnallisia kansanäänestyksiä ei ole perusteltua järjestää muiden, valtiollisten vaalien yhteydessä, sillä vaaliteemat ovat tällöin keskenään hyvin erilaiset. Vastaavasti valtiollisia kansanäänestyksiä voidaan nykyisin toimittaa vain valtiollisten vaalien yhteydessä tai erikseen. Äänestyksen toimittamista koskevat hallinnolliset menettelyt ovat myös yksinkertaisemmat kunnallisvaalien yhteydessä. Työryhmä toteaa lisäksi, että erikseen valmisteltavana oleva nettiäänestyksen käyttöönotto helpottanee kunnallisten kansanäänestysten järjestämistä. Nettiäänestysmahdollisuus muuttaa merkittävästi kansanäänestysten järjestämistä, ja tämän vuoksi työryhmä katsoo, että tarpeelliset lainsäädännön muutokset on perusteltua valmistella aikanaan yhtenäisesti.

**Mitä haluatte lausua työryhmän kunnallisvaalien ja kunnallisen kansanäänestyksen järjestämisestä yhdessä?**

Työryhmän esitys on hyvä. Kansanäänestyksiä pitäisi olla mahdollista järjestää myös vaalien välissä.

\*

* + Työryhmä käsitteli edellä mainittujen teemojen lisäksi muun muassa presidentinvaalin ajankohtaa, kansalaisaloitteen tekemisen ikärajan alentamista 15 vuoteen sekä samana keväänä järjestettävien eduskunta- ja europarlamenttivaalien aikataulutusta. Arviointi kansalaisaloitteen toimivuudesta ja mahdollisesta ikärajan muuttamisesta on työryhmän mukaan tehtävissä vasta, kun menettelystä on saatu enemmän kokemuksia.   
      
    Suomen pitkän aikavälin tavoitteeksi tulisi asettaa europarlamenttivaalien aikaistaminen samaan ajankohtaan kuin eduskuntavaalit ja kunnallisvaalit.  
       
    Työryhmä ei esitä näihin teemoihin liittyen tässä vaiheessa lakimuutoksia.

**Mitä haluatte lausua työryhmän mietinnöstä?**

\*